Fylkesvei 49

Fylkesvei 49 går mellom Trengereid i Bergen og Odda i Ullensvang.
Fylkesvei 49 har 29 km tunnel på 95 km vei.

Historie
Tidligere var riksvei 49 veien mellom Leira i Nord-Aurdal og sentrum i Gol. Denne strekningen ble senere del av riksvei 51.

Før Lukksund bru ble åpnet 1986 og strekningen Husa–Lunde ble tatt i bruk var strekningen Norheimsund–Mundheim skiltet riksvei 551, strekningen Gjermundshavn–Husa skiltet riksvei 548, og strekningen Lunde Våge skiltet riksvei 547.

Før 1992 var strekningen mellom Våge og Flatråker i Tysnes del av riksvei 14, kystriksveien Ålesund–Stavanger.Cappelens bil- og turistkart, dobbeltblad 3-4 (1982)

1994 ble Flatråker ferjeleie flyttet til Hodnanes på sørspissen av Tysnesøy.

Før 1. januar 2010 var veien riksvei, da regionsreformen trådte i kraft fikk den status som fylkesvei.

2019 fikk veien stort sett en ny trasé, slik at bare strekningen mellom Norheimsund og Jondal er felles med den gamle strekningen. Den nye traséén består av deler av de tidligere veiene fylkesvei 7, fylkesvei 550, fylkesvei 107 (Hordaland), og fylkesvei 551.
Den gamle strekningen fra Tørvikbygd til Mundheim er fra 2019 fylkesvei 576, fra Mundheim til Gjermundshamn fylkesvei 48, videre til Stussvik fylkesvei 575 og derfra til Jektevik fylkesvei 549.

Det har vært foreslått å oppgradere veien fra Bergen til E134 ved Odda, ("Hordalandsdiagonalen") med en bru over Hardangerfjorden ved Jondal.90 minutt kortare reise mellom Oslo og Bergen vil koste 29 milliardar Strekningen mellom Nordrepollen og Austrepollen er rasutsatt og smal. Nordrepolltunnelen inngår i strekningen. Strekningen Austrepollen-Nordrepollen (6,2 km) ble ferdig i 1972 (veiforbindelse fra Austrepollen til Ænes og Rosendal kom på 1960-tallet).

Tokagjelet i Kvam
Veien gjennom Tokagjelet ble stukket ut rundt 1890, påbegynt i 1903 og åpnet i 1907. Store partier er bygget med håndkraft mens arbeiderne hang i tau i den glatte fjellsiden. Dette ble gjort fordi veien mangler naturlig fundament.

Ny vei med fire tunneler ble tatt i bruk på 1960-tallet. Dette er tunnelene Snauhaugen på 349 meter, Hansagjel på 697 meter, Tokagjel på 408 meter og Fossagjel på 365 meter.

Den 21. desember 2009 fredet Riksantikvaren Tokagjelet sammen med 39 andre veier omtalt i Nasjonal verneplan for veger, bruer og vegrelaterte kulturminner.

En 9 km lang tunnel gjennom Tokagjelet planlegges, grunnet rassikring, regularitet og reisetid.

 Nasjonal turistvei 

Strekningen mellom Norheimsund og Jondal er del av nasjonal turistvei Hardanger sammen med delstrekningen  Norheimsund – Granvin på fylkesvei 79, Jondal – Utne på fylkesvei 550 og strekningen Låtefossen – Kinsarvik langs riksvei 13.

Kommuner og knutepunkter







 Referanser 

 Eksterne lenker 
 Vegvesenets vegkart 

 Fergeinfo Jondal-Tørvikbygd

Kategori:Primære fylkesveier
Kategori:Nasjonale turistveier
Kategori:Fylkesveier i Vestland
Kategori:Fylkesveier i Bergen
Kategori:Veier i Samnanger
Kategori:Veier i Kvam
Kategori:Veier i Ullensvang
Kategori:Veier i Kvinnherad